Miss Universe 1953

Ang Miss Universe 1953 ay ang ikalawang edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 17 Hulyo 1953.

Pagkatapos ng kompetisyon, kinoronahan ng aktres na si Julie Adams si Christiane Martel ng Pransiya bilang Miss Universe 1953. Ito ang kauna-unahang tagumpay ng Pransiya sa kasaysayan ng kompetisyon. Nagtapos bilang first runner-up si Myrna Rae Hansen ng Estados Unidos, habang nagtapos bilang second runner-up si Kinuko Ito ng Hapon. Hindi kinoronahan ni Armi Kuusela ang kanyang kahalili matapos niyang piliin na talikuran ang kanyang mga responsibilidad bilang Miss Universe para makapag-asawa sa Pilipinas.

Mga kandidata mula sa dalawampu't-anim na mga bansa at teritoryo ang lumahok sa kompetisyong ito, ang pinaka-kaunti sa kasaysayan ng Miss Universe. Pinangunahan ni Bob Russel ang kompetisyon. Itinampok rin sa edisyong ito ang Metallic Bronze Crown na dinisenyo ni Allan Adler, na kilala sa kakulangan ng mga gemstone at rhinestone. Ang koronang ito ay ginamit para sa edisyong ito lamang.

 Kasaysayan 

 Pagpili ng mga kalahok 
Ang mga kalahok mula sa dalawampu't-anim na bansa at teritoryo ay napili upang kumalahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na nanalo.

 Mga pagpalit 
Matapos piliin ni Miss France 1953 Sylviane Carpentier na huwag sumali sa Miss World o sa Miss Universe upang magpakasal, naganap ang isang kompetisyon upang piliin ang kandidata ng Pransiya sa Miss Universe. Nagwagi bilang Miss Cinema 1953 si Christiane Martel na siyang kumatawan sa Pransiya sa Miss Universe. Dapat sanang ipapadala ng Pilipinas ang Miss Philippines 1953 na si Cristina Galang na kinoronahan sa 1953 Philippines International Fair noong 30 Abril 1953. Gayunpaman, hindi nagpatuloy ang kanyang paglahok sa Miss Universe dahil sa hindi isiniwalat na dahilan at ang ipinadala ng Pilipinas ay ang Miss Philippines 1953 na si Cristina Monson Pacheco na kinoronahan sa Fiesta Pavilion ng Manila Hotel noong 28 Hunyo 1953.

 Mga unang pagsali at pag-urong 
Unang sumali sa edisyong ito ang mga bansang Austrya at Suwisa. Hindi sumali sa edisyong ito ang mga bansang Gran Britanya, Hong Kong, Israel, Kuba, at Tsile matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. 

Dapat sanang sasali si Miss India 1953 Peace Kanwal sa edisyong ito. Gayunpaman, bumitiw si Kanwal dahil sa pinansyal na dahilan. Dapat sanang sasali sa unang pagkakataon ang Singapura sa edisyong ito sa katauhan ni Latifah Omar, ngunit bumitiw ito dahil sa kakulangan sa oras. Hindi nagpatuloy sa kompetisyon sina Miss Argentina 1953 Doris Coll at Miss Korea 1953 Gui-hee Kang dahil sa hindi isiniwalat na dahilan. Dapat din sanang lalahok sa edisyong ito si Miss Syria 1953 Betchamer Minnie, ngunit bumitiw ito dahil sa politikal na dahilan.thumb|250x250px|Mga bansa at teritoryong sumali sa Miss Universe 1953 at ang kanilang mga pagkakalagay.

 Mga resulta 

 Mga pagkakalagay 
PagkakalagayKandidataMiss Universe 1953  Pransiya – Christiane Martel1st runner-up  Estados Unidos – Myrna Hansen2nd runner-up  Hapon – Kinuko Ito3rd runner-up  Mehiko  – Ana Bertha Lepe4th runner-up  Australya – Maxine MorganTop 16  Austrya – Lore Felger
  Dinamarka – Jytte Olsen
  Italya – Rita Stazzi
  Kanada – Thelma Brewis
  Kanlurang Alemanya– Christel Schaack
  Noruwega – Synnove Gulbrandsen
  – Emita Arosemena
  – Mary Ann Sarmiento
  Timog Aprika – Ingrid Mills
  Turkiya – Ayten Akyol
  Urugway – Alicia Ibáñez

 Mga espesyal na parangal 
ParangalNagwagiMiss Photogenic  Estados Unidos – Myrna Rae HansenMiss Congeniality  Louisiana – Jeanne Thompson

 Kompetisyon 

 Pormat ng kompetisyon 
Mula sa sampu noong 1952, labing-anim na mga semi-finalist ang napili at ibinunyag sa paunang kompetisyon na binubuo ng swimsuit competition at evening gown competition. Ang labing-anim na mga semi-finalist ay magbibigay ng isang maikling talumpati gamit ang kanilang sariling wika. Pagkatapos nito, lumahok sa swimsuit competition at evening gown competition ang mga semi-finalist, at kalaunan ay napili ang limang pinalista.

 Komite sa pagpili 

 Jeff Chandler – Amerikanong aktor
 Arlene Dahl – Amerikanang aktres
 Rhonda Fleming – Amerikanang aktres at mangaawit
 Deborah Kerr – Ingles na aktres
 Akira Kurosawa – Hapones na direktor
 Constance Moore – Amerikanang aktres at mangaawit
 Bud Westmore – Amerikanong make-up artist para sa pelikula
 Gig Young – Amerikanong aktor

 Mga kandidata 
Dalawampu't-anim na kandidata ang lumahok para sa titulo.
Bansa/TeritoryoKandidataEdadBayan18Fairbanks Australya20Sydney Austrya18Viena Belhika24Bruselas Beneswela18Valencia Dinamarka18Gilleleje Estados Unidos18Chicago Gresya19Atenas Hapon20Tokyo Hawaii20Honolulu Italya20Milan Kanada20Toronto Kanlurang Alemanya18Berlin Mehiko18Lungsod ng Mehiko Noruwega23Oslo22Lungsod ng Panama19Lungsod ng Lima Pilipinas18Maynila Pinlandiya20Tampere Porto Riko20Río Piedras Pransiya18Créteil Suwesya18Gothenburg Suwisa18Lausanne Timog Aprika20Salisbury Turkiya21Istanbul Urugway23Montevideo

 Mga tala 

 Mga sanggunian 

 Panlabas na kawing 


Kategorya:1953
Kategorya:Miss Universe
Kategorya:Patimpalak ng kagandahan